ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
பந்தயம் மற்றும் சூதாட்டம் சம்பந்தமான விளம்பரங்களுக்கு மத்திய தகவல் ஒலிபரப்பு அமைச்சகம் புதிய எச்சரிக்கை ஆலோசனைகளை வழங்கியுள்ளது
பந்தயத்தை ஊக்குவிக்கும் வகையிலான விளம்பரங்களை ஊடக நிறுவனங்கள், ஊடக தளங்கள் மற்றும் ஆன்லைன் விளம்பர நிறுவனங்கள் தவிர்க்க வேண்டும் என்று மத்திய தகவல் ஒலிபரப்பு அமைச்சகம் அறிவுறுத்தியுள்ளது.
இது சம்பந்தமாக இன்று  வழங்கப்பட்டுள்ள ஆலோசனைகளில், பந்தயம் தொடர்பான இணையதளங்களில் அதனை ஊக்குவிக்கும் விதமான விளம்பரங்களை முக்கிய ஆங்கிலம் மற்றும் ஹிந்தி நாளிதழ்கள் சமீப காலமாக வெளியிட்டு வருவதற்கு கடும் கண்டனத்தை பதிவு செய்துள்ளது. அனைத்து ஊடக நிறுவனங்களுக்கும், நாளிதழ்கள், தொலைக்காட்சி சேனல்கள், இது சம்பந்தமாக எச்சரிக்கை ஆலோசனைகள் வழங்கப்பட்டுள்ளது. ஏனெனில் அவற்றில் பந்தயம் தொடர்பான விளம்பரங்களை வெளியிட்டிருந்தது. பந்தயம் தொடர்பான நிகழ்ச்சிகள் மூலம் மக்கள் ஈர்க்கப்படுவது பதிப்புரிமைச் சட்டத்திற்கு 1957 புறம்பாக உள்ளது.
மேலும் பிரஸ் கவுன்சிலின் பத்திரிகை நெறிமுறைகளை சுட்டிக் காட்டிய இந்த எச்சரிக்கை ஆலோசனைகள், நாளிதழ்கள் சட்டத்திற்கு புறம்பான அல்லது சட்டவிரோதமான விளம்பரங்களை வெளியிடக்கூடாது. நாளிதழ்களும், பருவ இதழ்களும் விளம்பரங்களை நெறிமுறைகளின்படியும், சட்ட நுணுக்கங்களின்படியும் தீவிரமாக கண்காணிப்பது பத்திரிகை பதிவுச்சட்டத்தின் கீழ், ஆசிரியரின் கடமையாகும். வருமானம் ஈட்டுவது மட்டுமே குறிக்கோளாக கொண்டிருக்காமல் பொதுநலன் சார்ந்த பொறுப்பு முக்கியமானதாகும்.
குடியரசுத் துணைத் தலைவர் செயலகம்
கல்வியின் இன்றியமையாத அங்கமாக விளையாட்டுப் போட்டிகள் அமைய வேண்டும்: குடியரசுத் துணைத் தலைவர்
குடியரசுத் துணைத் தலைவருடன் பேட்மிண்டன் வீராங்கனை பி. வி. சிந்து சந்திப்பு
உலக பேட்மிண்டன் கூட்டமைப்பின் உலக சாம்பியன் பட்டத்தை வென்ற முதல் இந்திய வீராங்கனை என்ற வரலாறு படைத்த பி வி சிந்துவை, குடியரசுத் துணைத் தலைவர் திரு எம் வெங்கையா நாயுடு பாராட்டினார். ஹைதராபாதில் இன்று செல்வி சிந்து மற்றும் அவரது குடும்பத்தினரை சந்தித்து பேசிய குடியரசுத் துணைத் தலைவர், சிந்துவின் வெற்றி அனைவருக்கும் பெருமை சேர்த்துள்ளது என்று கூறினார்.
தொடர்ந்து சிறப்பாக விளையாடி வரும் சிந்துவை பாராட்டிய குடியரசுத் துணைத் தலைவர், இளைஞர்களுக்கு அவர் எடுத்துக்காட்டாக விளங்குகிறார் என்று தெரிவித்தார். இளைஞர்கள் அர்ப்பணிப்பு உணர்வு, கடின உழைப்பு மற்றும் ஆர்வம் ஆகியவற்றை அவரிடம் இருந்து கற்றுக்கொள்ள வேண்டும் என்று கூறினார்.
மனிதர்களின் ஒட்டுமொத்த திறனை மேம்படுத்துவதில் விளையாட்டுப் போட்டிகளும், உடல் திறன் செயல்களும் முக்கியத்துவம் பெறுவதாக கூறிய அவர், குழந்தை பருவத்திலிருந்தே சிறார்களுக்கு ஏதேனும் ஒரு விளையாட்டில் ஈடுபடுவதற்கான ஊக்குவிப்பை அளிக்க வேண்டும் என்று குறிப்பிட்டார். மேலும், விளையாட்டில் பங்கேற்பதன் மூலம் தன்னம்பிக்கை வளர்வதுடன், கூட்டாக செயல்படும் தன்மையும் மேம்படுகிறது. மேலும், குழந்தைகள் சிறந்த மனிதர்களாக உருவெடுக்க விளையாட்டுப் போட்டிகள் உதவுகின்றன என்று கூறினார்.
பேட்மிண்டன் பயிற்சியாளர் திரு புலேலா கோபிசந்த் மற்றும் நாட்டின் அனைத்து விளையாட்டு வீரர்களுக்கு பயிற்சி அளிக்கும் அனைவரையும் புகழ்ந்த குடியரசுத் துணைத் தலைவர், விளையாட்டு வீரர்கள் மற்றும் தடகள வீரர்களுக்கு வழிகாட்டும் அவர்களின் முயற்சியை பாராட்டினார். மேலும், செல்வி பி வி சிந்து தனது பேட்மிண்டன் கனவுகளை நனவாக்க தொடர்ந்து ஆதரவு அளித்து வரும் அவரது பெற்றோரையும் பாராட்டினார்.
புவி அறிவியல் அமைச்சகம்
அடுத்த 5 நாட்களுக்கு நாட்டில் வெப்ப அலை இருக்காது என்று எதிர்பார்க்கப்படுகிறது
இந்திய வானிலை துறையின் தேசிய வானிலை முன்னறிவிப்பு மையத்தின் படி: 
தற்போதைய வெப்பநிலை மற்றும் எச்சரிக்கை
நேற்றைய அதிகபட்ச வெப்பநிலை: வெப்ப அலை: இல்லை
அதிகபட்ச வெப்பநிலை: மேற்கு ராஜஸ்தானின் பல்வேறு பகுதிகளிலும், கிழக்கு ராஜஸ்தான், ஹரியானா, சவுராஷ்டிரா, கட்ச் மற்றும் ஒடிசாவின் சில பகுதிகளிலும் 40.0°சி-க்கும் அதிகமாக அதிகபட்ச வெப்பநிலை இருந்தது.
நேற்று நாட்டிலேயே அதிகபட்சமாக பண்டாவில்  43.2°சி பதிவானது.
இன்றைய குறைந்தபட்ச வெப்பநிலை: இரவில் வெப்பம்: இல்லை
குறைந்தபட்ச வெப்பநிலை: ஜம்மு காஷ்மீர், லடாக், கில்கிட்-பால்டிஸ்தான் மற்றும் முசாஃபர்பாத்தில் சராசரிக்கும் அதிகமாகவும் , ஒடிசாவின் சில பகுதிகள் மற்றும் மேற்கு வங்கம், சிக்கிம் மற்றும் லட்சத்தீவுகளின் சில பகுதிகளில் வழக்கத்தை விட அதிகமாகவும்  இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1724705
ஆயுஷ்
குடுச்சி மூலிகை பாதுகாப்பானது, எந்த நச்சுத்தன்மையையும் ஏற்படுத்தாதது குடுச்சி கல்லீரலை பாதிக்கும் என்பது தவறானது
ஜிலோய் / குடுச்சி மூலிகை கல்லீரலைப் பாதிக்கும் என ஊடகங்களில் சில பிரிவினர் மீண்டும் தவறான கருத்தை வெளியிட்டுள்ளனர். ஜிலோய் / குடுச்சி மூலிகை பாதுகாப்பானது, தற்போது கிடைக்கும் தரவுகளின்படி குடுச்சி எந்தவித நச்சுத்தன்மையையும் ஏற்படுத்தாதது என்று ஆயுஷ் அமைச்சகம் தெளிவுபடுத்தி உள்ளது.
ஆயுர்வேதத்தில் இந்த மூலிகை புத்துணர்ச்சிக்கு சிறந்த மூலிகை என கூறப்படுகிறது. குடுச்சியின் சாற்றினை நச்சுத்தன்மை தொடர்பான ஆய்வு அறிக்கை இதிலிருந்து எந்தவித ஆய்வுத்தன்மையும் ஏற்படுவதில்லையென்று கூறியுள்ளது. இருப்பினும் ஒரு மருந்தின் பாதுகாப்பு அதனை எவ்வாறு பயன்படுத்துகிறோம் என்பது பொருத்ததாகும். ஒரு மருந்தின் பாதுகாப்புத்தன்மையை தீர்மானிக்கும் முக்கிய விஷயங்களில் ஒன்றாக அளவும் இருக்கிறது.
எனவே மூலிகைகளை தகுதி வாய்ந்த மருத்துவரால் பரிந்துரை செய்யப்படும் அளவுக்கு பயன்படுத்தினால் மட்டுமே மருத்துவப் பயன்களைப் பெற முடியும். இந்த மூலிகை சிகிச்சைக்கு அதிகமாக பயன்படுத்தப்பட்டிருப்பது பிரபலமாக அறியப்பட்டதாகும். கொவிட்-19-ஐ குணப்படுத்தவும் இது பயன்படுத்தப்பட்டுள்ளது. ஒட்டு மொத்த சுகாதாரப் பயன்பாடுகளை கருதும் போது இந்த மூலிகை நச்சுத்தன்மை உள்ளது என கூற முடியாது.
நுகர்வோர் நலன், உணவு மற்றும் பொது விநியோகம் அமைச்சகம்
தக்காளி விலை உயர்வைக் கட்டுப்படுத்துவதற்காக ஆந்திர பிரதேசம், கர்நாடகா, மகாராஷ்டிராவில் இருந்து கொள்முதல் செய்ய நுகர்வோர் விவகாரங்கள் துறை உத்தரவு
கடந்த மாதம் தக்காளியின் சில்லறை விலை அதிகபட்சமாக இருந்த முக்கிய பயன்பாட்டு மையங்களில் விநியோகிப்பதற்காக, ஆந்திர பிரதேசம், கர்நாடகா மற்றும் மகாராஷ்டிராவின் மண்டிகளிலிருந்து அவற்றைக் கொள்முதல் செய்யுமாறு தேசிய வேளாண் கூட்டுறவு சந்தை கூட்டமைப்பிற்கும், தேசிய கூட்டுறவு நுகர்வோர் கூட்டமைப்பிற்கும் நுகர்வோர் விவகாரங்கள் துறை உத்தரவிட்டுள்ளது. இந்த வாரம் வெள்ளிக்கிழமை அளவில் தில்லி தேசிய தலைநகர் பகுதியில் உள்ள நுகர்வோருக்கு சில்லறை விற்பனையகங்கள் வாயிலாக சலுகை விலையில் தக்காளி விநியோகிக்கப்படும்.
கடந்த ஒரு மாதத்தில் தேசிய சராசரி அளவைவிட கூடுதலான விலையில் தக்காளி விற்பனை செய்யப்பட்ட மையங்களின் அடிப்படையில் இந்த தேர்வு அமைந்துள்ளது.
பெரும்பாலும் இந்தியாவின் அனைத்து மாநிலங்களிலிருந்து தக்காளி கொள்முதல் செய்யப்பட்டாலும், ஒட்டுமொத்த உற்பத்தியில் 56 சதவீதம் முதல் 58சதவீதம் பங்களிப்பை தெற்கு மற்றும் மேற்கு இந்தியா வழங்குகிறது. அதிக மாநிலங்களை உள்ளடக்கிய இந்தப் பகுதிகள், உற்பத்தி பருவகாலத்தின் அடிப்படையில் இதர சந்தைகளுக்கும் தங்கள் விளைப் பொருளை அனுப்புகின்றன. அதிகபட்ச சாகுபடி டிசம்பர் முதல் பிப்ரவரி வரை நடைபெறும். தக்காளியைப் பொறுத்தவரை ஜூலை- ஆகஸ்ட் மற்றும் அக்டோபர்-நவம்பர் ஆகிய காலகட்டங்களில் பொதுவாக குறைந்த உற்பத்தியே காணப்படுகிறது. பருவமழை காலம் என்பதால் ஜூலை மாதத்தில் விநியோகம் சம்பந்தமான சவால்களும், அதனால் விலை உயர்வும் ஏற்படுகிறது. வரும் நாட்களில் நாசிக், அவுரங்காபாத், மத்திய பிரதேசத்தில் இருந்து கூடுதல் தக்காளிகள் அனுப்பப்படவிருப்பதால் கூடிய விரைவில் தக்காளி விலை குறையுமென்று எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே: https://pib.gov.in/PressReleasePage.aspx?PRID=1938858
ஜல்சக்தி அமைச்சகம்
ஜல் ஜீவன் இயக்கத்தின் கீழ் 2021-22 ஆம் ஆண்டில் ஆந்திரப் பிரதேசத்திற்கு ரூ.3183 கோடி ஒதுக்கீடு
ஒவ்வொரு வீட்டிற்கும் சுகாதாரமான குடிநீர் குழாய் இணைப்புகளை வழங்கும் பிரதமர் திரு நரேந்திர மோடியின் தொலைநோக்குப் பார்வையைப் பூர்த்தி செய்யும் வகையில் ஜல் ஜீவன் இயக்கத்தின் கீழ் 2021-22 ஆம் ஆண்டில் ஆந்திரப் பிரதேச மாநிலத்திற்கு ரூ. 3182.88 கோடியை மத்திய அரசு ஒதுக்கீடு செய்துள்ளது. கடந்த 2020-21 ஆம் ஆண்டு ரூ. 790.48 கோடி ஒதுக்கீடு செய்யப்பட்டிருந்தது. நான்கு மடங்கு உயர்த்தப்பட்ட ஒதுக்கீட்டிற்கு அனுமதி வழங்குகையில் மத்திய ஜல்சக்தி அமைச்சர் திரு கஜேந்திர சிங் ஷெகாவத், அம்மாநிலத்தில் 2024-ஆம் ஆண்டிற்குள் ஒவ்வொரு வீட்டிற்கும் குடிநீர் குழாய் இணைப்பை வழங்குவதற்குத் தேவையான அனைத்து ஆதரவும் அளிக்கப்படும் என்று உறுதியளித்தார்.
ஆந்திரப் பிரதேசத்தில் 18650 கிராமங்களில் மொத்தம் உள்ள 95.66 லட்சம் வீடுகளில், 46.89 லட்சம் வீடுகளுக்கு  குடிநீர் குழாய் இணைப்புகள் வழங்கப்பட்டு விட்டன. கடந்த 2019-ஆம் ஆண்டு ஜல் ஜீவன் இயக்கம் தொடங்கப்பட்டபோது ஆந்திரப் பிரதேசத்தில் 30.74 லட்சம்  வீடுகள் மட்டுமே குடிநீர் குழாய் இணைப்புகளைப் பெற்றிருந்தன. 21 மாதங்கள் 16.14 லட்சம்  வீடுகளில் இணைப்புகள் வழங்கப்பட்டன. இது, தேசிய உயர்வை விட 22% குறைவாகும்.
ஆந்திரப் பிரதேச மாநிலத்தில் எஞ்சியுள்ள 48.77 லட்சம் வீடுகளுக்கு குடிநீர் குழாய் இணைப்புகள் வழங்கும் பணியை அந்த மாநிலம் விரைவுப்படுத்த வேண்டும். 2021- 22-ஆம் ஆண்டில் 32.47 லட்சம் வீடுகளுக்கும், 2022-23-ஆம் ஆண்டு 12.28 லட்சம் வீடுகளுக்கும், 2023-24 ஆண்டு 6 லட்சம் வீடுகளுக்கும் இணைப்புகளை வழங்க அம்மாநிலம் திட்டமிட்டுள்ளது.
2024 மார்ச் மாதத்திற்குள் ஒவ்வொரு வீட்டிற்கும் இணைப்பை வழங்குவதற்கு ஏதுவாக அனைத்து கிராமங்களிலும் குழாய் இணைப்புகளை வழங்குவதற்கான பணிகள் தொடங்கப்பட வேண்டும் என்று ஆந்திரப்பிரதேச முதல்வருக்கு எழுதியுள்ள கடிதத்தில் திரு கஜேந்திர சிங் ஷெகாவத் வலியுறுத்தியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726964
எஃகுத்துறை அமைச்சகம்
மங்கோலியாவின் நாடாளுமன்ற தூதுக்குழுவினருடன் மத்திய எஃகுத் துறை அமைச்சர் சந்திப்பு
மங்கோலியாவின் நாடாளுமன்ற தூதுக்குழுவினர், மத்திய எஃகுத் துறை அமைச்சர் திரு ராம்சந்திர பிரசாத் சிங்கை இன்று புதுதில்லியில் சந்தித்தனர். மங்கோலிய நாடாளுமன்றத் தலைவர் திரு கோம்போஜாவ் ஸன்தன்ஷதார் தலைமையிலான இந்தக் குழுவில் ஆறு உறுப்பினர்களும் சுரங்கம் மற்றும் கனரக தொழில்கள் துறை அமைச்சரும் இடம்பெற்றுள்ளனர்.
இந்தியா-மங்கோலியா இடையே நீடித்து நிலைத்திருக்கும் வரலாற்றுச் சிறப்புமிக்க ஆன்மீக, கலாச்சார உறவுகள் குறிப்பாக புத்த சமய உறவுகளை எஃகுத் துறை அமைச்சர் எடுத்துரைத்தார்.
புத்த பகவான் ஞானம் பெற்ற பீகாரில் உள்ள புத்தகயா புனித பூமியைக் காண வருகை தந்துள்ள மங்கோலிய நாடாளுமன்ற குழுவிற்கு அமைச்சர் வாழ்த்துத் தெரிவித்தார். மங்கோலிய சுதந்திரத்தின் நூற்றாண்டு விழா குறித்தும், இந்த தூதுக் குழுவிடம் இந்தியாவின் வாழ்த்துகளைப் பகிர்ந்து கொண்டார்.
பரஸ்பரம் நலன் பயக்கும் இருதரப்பு உறவுகளில் ஆர்வம் காட்டுவதாக தெரிவித்த திரு ராம்சந்திர பிரசாத், குறைந்த விலையில் தரமான நிலக்கரியை வழங்கும் நம்பகமான நாடாக மங்கோலியாவை இந்தியா காண்கிறது என்று அவர் கூறினார். இந்திய எஃகு துறைக்கு இது மிகவும் முக்கியமானது என்று அவர் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776911
••••••••••••••••
(Visitor Counter : 128
பிரதமர் அலுவலகம்
ஆடவருக்கான வில்வித்தைப் போட்டியில் வெள்ளிப் பதக்கம் வென்ற அதானு தாஸ், துஷார் ஷெல்கே, பொம்மதேவரா தீரஜ் ஆகியோருக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டி ஆடவர் வில்வித்தைப் பிரிவில் வெள்ளிப் பதக்கம் வென்ற அதானு தாஸ், துஷார் ஷெல்கே, பொம்மதேவரா தீரஜ் ஆகியோருக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"நமது ஆடவர் வில்வித்தை ரிகர்வ் அணி வெள்ளிப் பதக்கத்தை நாட்டிற்குக் கொண்டு வந்தது மகிழ்ச்சியான தருணம். வாழ்த்துகள், அதானு தாஸ் @ArcherAtanu, துஷார் ஷெல்கே, பொம்மதேவரா தீரஜ் @BommadevaraD, இதே போன்ற வெற்றியைத் தொடருங்கள்! அர்ப்பணிப்பு மற்றும் உறுதியுடனான அவர்களின் செயல்பாடு கவனத்திற்குரியது.”
சிறப்பு சேவைகள் மற்றும் கட்டுரைகள்
வ.உ.சிதம்பரனார் துறைமுக ஆணையத்தில் கண்காணிப்பு வார நிறைவு விழா -2022
வ.உ. சிதம்பரனார் துறைமுக ஆணையத்தின் 2022-ம் ஆண்டு கண்காணிப்பு வார நிறைவு நாள் விழாவானது 16.11.2022 அன்று ‘வளர்ந்த தேசத்திற்கு ஊழல் இல்லாத இந்தியா’, என்ற தலைப்பில் மத்திய கண்காப்பு ஆணையத்தின் அறிவுறத்தலின்படி துறைமுக ஜவஹர்லால் நேரு கூட்டரங்கில் வைத்து வெகு விமரிசையாக கொண்டாடப்பட்டது.
திரு. எஸ். முரளி கிருஷ்ணன், IDAS, தலைமை கண்காணிப்பு அதிகாரி, வ.உ.சிதம்பரனார் துறைமுக ஆணையம் அவர்கள் வரவேற்புரை ஆற்றினார்கள். அவர்கள் தனது வரவேற்புரையில் தகவல் தொழில்நுட்பம் , மற்றும் கணினிமயமாக்கப்பட்ட நில ஆவண மேலாண்மையை அமல்படுத்தியுள்ள துறைமுகம், தீர்வு காணும் செயல்பாட்டில் வெளிப்படையாக செயல்பட்டு வருகிறது என்று கூறினார்.
திரு. தா.கி. ராமச்சந்திரன், இ.ஆ.ப., வ.உ.சிதம்பரனார் துறைமுக ஆணையத் தலைவர் அவர்கள் சிறப்பு விருந்தினராக கலந்து கொண்டார். அவர்கள் தனது சிறப்புரையில் நம் நாடு வளர்ச்சி அடைந்த நாடாக வளர்ந்து வருகின்ற வேளையில், உண்மை, ஒழுக்கம், நேர்மை பற்றிய முக்கியத்துவத்தை இளைஞர்கள் மனதில் விதைப்பது மிகவும் அவசியமான ஒன்று என்று கூறினார். மேலும் துறைமுக அதிகாரிகளிடம் அதிகாரப்பூர்வ நடைமுறைகளை செயல்படுத்தும்போது, நிறுவனத்தின் செயல்பாடுகள் சீராக இருக்க “மனித நேய” அணுகுமுறையை கையாளவேண்டும் என்றும் கேட்டுக்கொண்டார்.
திரு. பிமல்குமார் ஜா, வ.உ.சிதம்பரனார் துறைமுக ஆணையத் துணை தலைவர் தனது உரையில் துறைமுகத்தில் நடைபெற்ற
போட்டிகள் அனைத்தும் பள்ளி, கல்லுரி மாணவ, மாணவர்களுக்கு இடையே தேசத்தை மேன்மைப்படுத்துவதில் ஊழல்களால் வரும் தடைகள் மற்றும் நேர்மையின் முக்கியத்துவத்தையும் ஏற்படுத்தும் என்று கூறினார்.
வ.உ.சிதம்பரனார் துறைமுக ஆணையத்தின், கண்காணிப்பு வார விழாவின் ஒரு பகுதியாக பள்ளி மற்றும் கல்லுரி மாணவர்கள் மற்றும் துறைமுக ஊழியர்களுக்காக வாசகப் போட்டி, கட்டுரைப் போட்டி, பேச்சுப் போட்டி, பாட்டு போட்டி, ரங்கோலி போட்டி, என்று பல்வேறு போட்டிகள் துறைமுகத்தில் நடைபெற்றன. அவ்வாறு துறைமுகத்தில் ஏற்பாடு செய்யப்பட்டிருந்த போட்டிகளில் 400-க்கும் மேற்பட்ட பள்ளி, கல்லுரி மாணவ, மாணவிகள் மற்றும் துறைமுக ஊழியர்கள் முனைப்புடன் பங்கேற்றனர்.
திரு. தா.கி. ராமச்சந்திரன், இ.ஆ.ப., வ.உ.சிதம்பரனார் துறைமுக ஆணையத் தலைவர், பல்வேறு போட்டிகளில் கலந்து கொண்டு வெற்றி பெற்ற பள்ளி, கல்லுரி மாணவ, மாணவியர்கள் மற்றும் துறைமுக ஊழியர்களுக்கு வெற்றி கோப்பைகளையும் மற்றும் சான்றிதழ்களையும் வழங்கினார்.
மேற்சொன்ன தகவலை வ,உ.சிதம்பரனார் துறைமுக ஆணையம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
------
(Visitor Counter : 56
நித்தி ஆயோக்
2வது ஏற்றுமதி தயார்நிலைப் பட்டியல் 2021: நித்தி ஆயோக் வெளியீடு
பெரும்பாலான கடலோர மாவட்டங்கள், ஏற்றுமதியில் சிறப்பாகச் செயல்படுகின்றன. குஜராத் மாநிலம் 2வது முறையாக முதலாவது இடத்தில் உள்ளது.
நித்தி ஆயோக், போட்டித் திறன் மையத்துடன் இணைந்து ஏற்றுமதி தயார்நிலை பட்டியல் 2021-ஐ இன்று வெளியிட்டது.
இந்த அறிக்கை இந்தியாவின் ஏற்றுமதிச் சாதனைகள் பற்றிய விரிவான பகுப்பாய்வு ஆகும். இந்த பட்டியல் மூலம் மாநிலங்கள் மற்றும் யூனியன் பிரதேசங்கள், இதர மாநிலங்களுடன் ஒப்பிட்டு தங்கள் செயல்பாடுகளை மேம்படுத்துவதற்கான கொள்கைகளை உருவாக்க முடியும்.
மாநில அளவிலான ஏற்றுமதி வளர்ச்சிக்கு, முக்கியான அடிப்படை அம்சங்களை அடையாளம் காணும் தரவு அடிப்படையிலான முயற்சிதான் ஏற்றுமதி தயார்நிலைப் பட்டியல்.
ஏற்றுமதி தயார்நிலைப் பட்டியல் கொள்கை, வர்த்தகச் சூழல், ஏற்றுமதிச் சூழல், ஏற்றுமதி செயல்பாடு என்ற 4 முக்கிய அம்சங்களின்படி மாநிலங்கள் மற்றும் யூனியன் பிரதேசங்களைத் தரவரிசைபடுத்துகிறது. இதில் 11 துணை அம்சங்களும் உள்ளன.
இந்த பட்டியல் நித்தி ஆயோக் துணைத் தலைவர் டாக்டர் ராஜீவ் குமாரால் வெளியிடப்பட்டது.
கடலோர மாநிலங்கள் ஏற்றுமதியில் சிறப்பாக உள்ளன என்றும், இதில் குஜராத் முதலிடத்தில் உள்ளதையும் இந்த 2வது ஏற்றுமதித் தயார்நிலை பட்டியல் தெரிவிக்கிறது.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://pib.gov.in/PressReleasePage.aspx?PRID=1809531
நிதி அமைச்சகம்
ஜிஎஸ்டி குழுமத்தின் 31-வது கூட்டத்தின் போது சட்டத்திருத்தங்களுக்கு கொள்கை அளவில் ஒப்புதல்
புதுதில்லியில் இன்று நடைபெற்ற ஜிஎஸ்டி குழுமத்தின் 31-வது கூட்டத்தின் போது ஜிஎஸ்டி சட்டங்களில் கீழ்காணும் திருத்தங்களைச் செய்ய கொள்கை அளவில் ஒப்புதல் அளிக்கப்பட்டது.
- ஒரே பிரச்சினைக்கு இரண்டு அல்லது அதற்கு மேற்பட்ட மாநில மேல்முறையீட்டு வரிவிதிப்பு ஆணையங்களின் முடிவுகள் முரண்பாடாக இருந்தால், அவற்றை கையாள்வதற்கு மத்தியப்படுத்தப்பட்ட மேல்முறையீட்டு ஆணையத்தை உருவாக்குவது.
- மின்னணு பணப்பதிவேடு மூலம் பணம் செலுத்துவோருக்கு மட்டும் விதிக்கப்படும் வட்டி தொடர்பாக சிஜிஎஸ்டி சட்டத்தின் 50-வது பிரிவில் திருத்தம் செய்வது.
ஜிஎஸ்டி சட்டங்களில் தேவையான திருத்தங்கள் செய்யப்பட்ட பின்னரே மேற்குறிப்பிட்ட குழுமத்தின் பரிந்துரைகள் அமலுக்கு வரும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தனது மக்களவை தொகுதிக்கு கொவிட் நிவாரணப் பொருட்களை அனுப்பி வைத்தார் மத்திய அமைச்சர் டாக்டர் ஜித்தேந்திர சிங்
வடகிழக்கு பகுதி மேம்பாட்டுக்கான மத்திய இணையமைச்சர் டாக்டர் ஜித்தேந்திர சிங் தனது மக்களவை தொகுதியான உதம்பூர்-கதுவா-தோடா ஆகியவற்றுக்கு கொவிட் தொடர்பான பொருட்களின் முதல் தொகுப்பை இன்று அனுப்பி வைத்தார்.
முகக்கவசங்கள், கிருமிநாசினிகள், சோப்புகள், நோய் எதிர்ப்பு சக்தி பொருட்கள் ஆகியவை அடங்கிய வாகனத்தை அவர் இன்று கொடியசைத்து அனுப்பி வைத்தார்.
3 வாரங்களாக கொவிட் அறிகுறிகள் இருந்ததால், தம்மை தனிமைப்படுத்திக் கொண்டிருந்த அவர் இன்று கொவிட் பாதிப்பு இல்லை என உறுதி செய்யப்பட்டதை அடுத்து, முதல் பணியாக, தனது தொகுதிக்கு கொவிட் நிவாரணப் பொருட்களை அனுப்ப முடிவு செய்ததாக டாக்டர் ஜித்தேந்திர சிங் தெரிவித்தார்.
கடந்த மாதமே இந்த பொருட்களை அனுப்ப அவர் ஏற்பாடு செய்திருந்தாகவும், கொவிட் பாதிப்பு காரணமாக இந்த பொருட்களை அனுப்புவதில் தாமதம் ஏற்பட்டதாக அவர் தெரிவித்தார்.
அனைத்து அரசியல் கட்சிகள், தொண்டு நிறுவன உறுப்பினர்கள் வேறுபாடுகளை மறந்து கொவிட்டுக்கு எதிராக போராட பிரதமர் மேடி தலைமையில் ஒன்றிணைய வேண்டும் என டாக்டர் ஜித்தேந்திர சிங் அழைப்பு விடுத்தார். இது நூறு ஆண்டுகளுக்கு ஒரு முறை ஏற்படும் பாதிப்பு என கூறிய அவர், இதர பிரச்னைகள் ஒதுக்கி வைக்கப்பட வேண்டும் என்றும், அப்போதுதான் எதிர்காலத்துக்கு மனிதகுலம் இருக்கும் என்றார்.
குடியரசுத் துணைத் தலைவர் செயலகம்
ஸ்ரீ காசி விஸ்வநாதர் கோவிலில் குடியரசுத் துணைத் தலைவர் வழிபாடு
இந்திய மக்கள் மற்றும் ஒட்டுமொத்த உலகத்தின் அமைதி, வளம் மற்றும் நல்வாழ்வுக்காக வரலாற்று சிறப்புமிக்க ஸ்ரீ காசி விஸ்வநாதர் ஆலயத்தில் குடியரசுத் துணைத் தலைவர் திரு எம் வெங்கையா நாயுடு வழிபாடு மேற்கொண்டார்.
நேற்று மாலை தனது மனைவி திருமதி உஷா நாயுடுவுடன் புனித நகரமான வாரணாசி வந்தடைந்த திரு நாயுடு, புதிதாக கட்டப்பட்டுள்ள காசி விஸ்வநாத் தாம் வழித்தடத்தையும் பார்வையிட்டு, அதிகாரிகளிடம் திட்டம் குறித்து கேட்டறிந்தார்.
கோவில் வளாகத்தில் உள்ள பாரத மாதாவின் உருவச்சிலைக்கு திரு நாயுடு மலர் தூவி மரியாதை செலுத்தினார். பின்னர் முகநூல் பதிவிட்ட அவர், 'நமது சனாதன பாரம்பரியம், நமது நம்பிக்கை மற்றும் ஒடுக்குமுறையாளர்களுக்கு எதிரான நமது எதிர்ப்பின் புகழ்வாழ்ந்த சின்னம்' என்று காசி விஸ்வநாதரை வர்ணித்தார்.
பின்னர், பிரசித்தி பெற்ற கால பைரவர் கோவிலில் பூஜை மற்றும் ஆரத்தியை குடியரசுத் துணைத் தலைவர் மேற்கொண்டார். சிவபெருமானின் உக்கிரமான வடிவத்தைக் குறிக்கும் ஸ்ரீ கால பைரவர், 'காசியின் கோட்வால்' என்றும் நகரின் பாதுகாவலர் என்றும் அழைக்கப்படுகிறார்.
படாவில் அமைந்துள்ள பண்டிட் தீன்தயாள் உபாத்யாய் நினைவு மண்டபத்திற்கு சென்ற குடியரசுத் துணைத் தலைவர், பண்டிதரின் வாழ்க்கைப் பயணத்தை சித்தரிக்கும் முப்பரிமாண விர்ச்சுவல் ரியாலிட்டி காட்சியை பாராட்டினார்.
அங்குள்ள பார்வையாளர்கள் புத்தகத்தில் குடியரசுத் துணைத் தலைவர் பின்வருமாறு எழுதினார்.
“இந்தியாவின் முதன்மையான கலாச்சார மற்றும் அரசியல் சின்னங்களில் ஒருவருக்கு மரியாதை செலுத்துவதற்காக பண்டிட் தீன்தயாள் உபாத்யாய் நினைவு மண்டபத்திற்கு சென்றேன். தீன்தயாள் ஒரு ஆழ்ந்த தத்துவஞானி, ஒருங்கிணைப்பாளர் மற்றும் தனிநபர் ஒழுக்கத்தின் மிக உயர்ந்த தரத்தை பராமரிக்கும் தலைவர். அவரது வாழ்க்கை மற்றும் தத்துவம் தேசத்திற்கு வழிகாட்டுதலாகவும் உத்வேகமாகவும் உள்ளது. தாழ்த்தப்பட்டவர்களை உயர்த்துவதும், மிகவும் பின்தங்கிய பிரிவினருக்கு மகிழ்ச்சியைத் தருவதும்தான் பண்டிதருக்கு நாம் செலுத்தும் சிறந்த அஞ்சலியாக இருக்கும். பாரதத்தை மகிழ்ச்சியான மற்றும் வளமான நாடாக மாற்ற நாம் அனைவரும் இந்த இலக்கை நோக்கி பாடுபடுவோம்.”
புனிதமான தசாஸ்வமேத் காட்டில் புகழ்பெற்ற கங்கா ஆரத்தியில் குடியரசுத் துணைத் தலைவர் தமது மனைவியுடன் நேற்று பங்கேற்றார். அவர் அதை ஒரு நம்பவியலாத மற்றும் தெய்வீக அனுபவம் என்று விவரித்தார். அவரது இதயத்தில் அது என்றென்றும் நிலைத்திருக்கும் என்றார் திரு நாயுடு.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1817334
---
(Visitor Counter : 115
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலி மூலம் வானொலி நிகழ்ச்சிகளை கேட்பவர்களின் எண்ணிக்கை டிசம்பரில் 2 மில்லியின் அதிகரிப்பு
நியூஸ் ஆன் ஏர் செயலில் அகில இந்திய வானொலி நிகழ்ச்சிகளை கேட்பவர்களின் எண்ணிக்கை கடந்த 2021 டிசம்பரில் 2 மில்லியன் அதிகரித்து 18 மில்லியனாக உயர்ந்துள்ளது. வானொலி உலகில் இந்த அளவுக்கு நேயர்களின் எண்ணிக்கை அதிகரித்தது இதுவே முதல் முறை.
நகரங்கள் வாரியாக, அகில இந்திய வானொலி நிகழ்ச்சிகளின் நேரடி ஒலிபரப்பை கேட்கும் மாதாந்திர நேயர்களின் எண்ணிக்கை புனே, பெங்களூரு, இந்தூர் மற்றும் நாக்பூரில் மில்லியன்களாகவும், பாட்னா, லக்னோ மற்றும் தில்லி ஆகிய நகரங்களில் நேயர்களின் எண்ணிக்கை மில்லியனை நெருங்கியுள்ளது.
நியூஸ் ஆன் ஏர் செயலியில் அகில இந்திய வானொலி நேரடி நிகழ்ச்சிகள் பிரபலமாக உள்ள நகரங்களின் பட்டியலில் எர்ணாகுளத்தை பின்னுக்கு தள்ளி ஜெய்ப்பூர் முதலிடத்துக்கு வந்துள்ளது.
இந்தியாவின் அகில இந்திய வானொலியின் நேரடி நிகழ்ச்சிகளின் தரவரிசை பட்டியலில் மும்பை மீண்டும் முதல் 10 இடத்துக்குள் வந்துள்ளது.
மற்ற நகரங்களின் தரவரிசை பட்டியலையும், முதல் 10 நகரங்களில் மாதாந்திர நேயர்கள் எண்ணிக்கை விவரத்தையும் கீழ்கண்ட இணைப்பில் காணலாம்.
அகில இந்திய வானொலியின் 240க்கும் மேற்பட்ட சேவைகள், நியூஸ் ஆன் ஏர் செயலில் நேரடியாக ஒலிபரப்பப்படுகின்றன. இவற்றை இந்தியாவில் மட்டும் அல்லாமல் உலகம் முழுவதும் 85க்கும் மேற்பட்ட நாடுகளில் நேயர்கள் கேட்கின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1788866
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.82.41 லட்சம் மதிப்புள்ள 1.85 கிலோ கிராம் தங்கம் பறிமுதல் செய்யப்பட்டது
விமானத்தில் தங்கம் கடத்தி வரப்படுவதாக கிடைத்த ரகசிய தகவலை அடுத்து, சூடான் நாட்டிலிருந்து விமானம் மூலம் சென்னை வந்த ஒருவரை விமான நிலைய சுங்கத்துறைனர் சோதனை செய்தனர். அப்போது நூதன முறையில் பசை வடிவிலான தங்கமும், தங்கக் கட்டியும் கடத்தி கொண்டுவரப்பட்டது தெரியவந்தது.
1.85 கிலோ கிராம் எடை கொண்ட இந்த தங்கத்தின் மதிப்பு ரூ.82.41 லட்சம் ஆகும். இவற்றை பறிமுதல் செய்த சுங்கத்துறை அதிகாரிகள் அந்த நபரை கைது செய்து விசாரணை செய்து வருகின்றனர்.
சென்னை சர்வதேச விமான நிலைய சுங்கத்துறை முதன்மை ஆணையர் திரு எம் மேத்யூ ஜாலி வெளியிட்டுள்ள செய்தி குறிப்பில் இத்தகவல் தெரிவிக்கப்பட்டுள்ளது
பிரதமர் அலுவலகம்
செனகல் அதிபருடனான பிரதமரின் சந்திப்பு
பிரதமர் திரு. நரேந்திர மோடி 24 ஆகஸ்ட் 2023 அன்று ஜொகன்னஸ்பர்கில் 15 வது பிரிக்ஸ் உச்சிமாநாட்டின் போது செனகல் அதிபர் திரு. மேக்கி சால்-ஐ சந்தித்தார்.
வர்த்தகம், முதலீடு, பாதுகாப்பு, எரிசக்தி, சுரங்கம், விவசாயம், மருந்துகள், ரயில்வே, திறன் மேம்பாடு, கலாச்சாரம் மற்றும் மக்களுக்கு இடையிலான உறவுகள் உள்ளிட்ட பல்வேறு துறைகளில் இருதரப்பு கூட்டாண்மையை வலுப்படுத்துவதற்கான வழிகள் குறித்து இரு தலைவர்களும் பயனுள்ள கலந்துரையாடல்களை நடத்தினர்.
உலகளாவிய தெற்கின் குரல் உச்சிமாநாட்டில் கலந்து கொண்டதற்காகவும், கடந்த ஆண்டு ஆப்பிரிக்க யூனியனுக்கு அவர் அளித்த வலுவான தலைமைக்காகவும் அதிபர் சாலுக்கு பிரதமர் பாராட்டு தெரிவித்தார்.
சந்திரயான் வெற்றிக்காக பிரதமருக்கு வாழ்த்து தெரிவித்த அதிபர் சால், ஜி20-ல் ஆப்பிரிக்க ஒன்றியத்தின் நிரந்தர உறுப்புரிமைக்கான இந்தியாவின் முயற்சிகளுக்கு நன்றி தெரிவித்தார். வளரும் நாடுகளின் முன்னுரிமைகளை ஆதரிப்பதில் பிரதமரின் தலைமையை பாராட்டிய அவர், இந்தியாவின் தலைமையில் வரவிருக்கும் ஜி20 உச்சிமாநாடு வெற்றியடைய தமது வாழ்த்துக்களை தெரிவித்தார்.
மத்திய அமைச்சரவை
பிரதமரின் ஏழைகள் நல உணவுத்திட்டத்தை மேலும் 3 மாதங்களுக்கு  மத்திய அரசு நீடித்துள்ளது
2021-ல் பிரதமரால் அறிவிக்கப்பட்ட மக்கள் நலத்திட்டமான பிரதமரின் ஏழைகள் நல உணவுத்திட்டத்தின் கீழ் கூடுதல் உணவுப் பாதுகாப்பு வெற்றிகரமாக அமலாவதை அடுத்து இந்த திட்டத்தின் 7-வது கட்டத்தை மேலும் 3 மாதங்களுக்கு அதாவது அக்டோபர் 2022 முதல் டிசம்பர் 2022 வரை நீடிக்க மத்திய அமைச்சரவை ஒப்புதல் அளித்துள்ளது.
இது வரவிருக்கும் நவராத்திரி, தசரா, மிலாது நபி, தீபாவளி, சத் பூஜா, குருநானக் தேவ் ஜெயந்தி, கிறிஸ்துமஸ் போன்ற விழாக்களுக்கு உதவியாக இருக்கும். நிதிச்சுமை ஏதும் இல்லாமல் சமூகத்தில் நலிந்த பிரிவு மக்களுக்கு உணவு தானியங்கள் எளிதாக கிடைப்பதால் அவர்கள் தொடர்ந்து மகிழ்ச்சியாக இருக்க முடியும்.
இந்த நலத்திட்டத்தின் மூலம் தேசிய உணவுப் பாதுகாப்பு சட்டத்தின் கீழ் பயனடையும் பயனாளிகள் அனைவருக்கும் விலையில்லாமல் ஒவ்வொரு நபருக்கும் மாதம் ஒன்றுக்கு 5 கிலோ உணவு தானியம் வழங்கப்படுகிறது. தற்போது மேலும் 3 மாதங்களுக்கு இந்த திட்டம் நீடிக்கப்பட்டிருப்பதால் அரசுக்கு ரூ.44,762 கோடி கூடுதலாக செலவாகும். 7-ம் கட்டத்திற்கு உணவு தானிய ஒதுக்கீடு 122 லட்சம் மெட்ரிக் டன்னாக இருக்கக்கூடும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1862944
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசு ஓய்வூதியதாரர்கள்
மத்திய அரசு ஓய்வூதிய கணக்கு அலுவலகம், பாதுகாப்பு கணக்கு தலைமைக் கட்டுப்பாட்டாளர், தபால்துறை, தொலைதொடர்புத்துறை மற்றும் ரயில்வே அமைச்சகம் அளித்த தகவல்களின்படி கடந்த 2021-22-ம் நிதியாண்டில் மொத்த மத்திய அரசு ஓய்வூதியதாரர்கள் மற்றும் அவர்களுக்கான செலவினங்கள் குறித்த அறிக்கை வெளியிடப்பட்டுள்ளது.
அதன்படி 11,28,441 பொது ஓய்வூதியதாரர்கள் மற்றும் குடும்ப ஓய்வூதியதாரர்களுக்கு ரூ.64,684.44 கோடி செலவிடப்பட்டுள்ளது. இத்தகவலை மக்களவையில் மத்தியப் பணியாளர், ஓய்வூதியத்துறை இணை அமைச்சர் டாக்டர் ஜிதேந்திர சிங் எழுத்துபூர்வமாக பதில் அளித்த போது தெரிவித்தார்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847771